Period: Ur III
Genre: Administrative
Transliteration:
<SURFACE>
1(diš) da-a-ga munus
1(diš) ur-me-me
dumu-ni
1(diš) igi-ni-da-a nita
nig₂-sa₁₀-ma-ne-ne
1/3(diš) ma-na ku₃-babbar-še₃
ur{d}suen dumu da-a-ga i₃-ra₂-ra₂-ra
ur-sa₆-ga dumu dingir-kal-la dam-gar₃-ke₄
in-ši-sa₁₀
lu₂ lu₂ nu-u₃-gi₄-gi₄-da
mu lugal-bi in-pa₃-eš
<SURFACE>
1(diš) lugal-a₂-zi-da
dumu dingir-kal-la dam-gar₃
1(diš) ur-nigar{gar} sukkal {d}nin-mug
1(diš) ur{d}nu-umuš{muš}da
dumu ur{geš}gigir
1(diš) dingir-mi-di₃
dumu šu-i₃-li₂
1(diš) ur-du₆-ku₃
1(diš) engar dumu ur-li gala
lu₂-inim-ma-bi-me-eš₂
iti še-sag₁₁-ku₅
mu us₂-sa {d}šu{d}suen lugal uri₅{ki}ma-ke₄ ma₂-gur₈-mah {d}en-lil₂ {d}nin-lil₂-ra mu-ne-dim₂

Cuneiform:
<SURFACE>
𒁹𒁕𒀀𒂵𒊩
𒁹𒌨𒈨𒈨
𒌉𒉌
𒁹𒅆𒉌𒁕𒀀𒍑
𒃻𒉚𒈠𒉈𒉈
𒑚𒈠𒈾𒆬𒌓𒂠
𒌨𒀭𒂗𒍪𒌉𒁕𒀀𒂵𒉌𒁺𒁺𒊏
𒌨𒊷𒂵𒌉𒀭𒆗𒆷𒁮𒃼𒆤
𒅔𒅆𒉚
𒇽𒇽𒉡𒅇𒄄𒄄𒁕
𒈬𒈗𒁉𒅔𒅆𒊒𒌍
<SURFACE>
𒁹𒈗𒀉𒍣𒁕
𒌉𒀭𒆗𒆷𒁮𒃼
𒁹𒌨𒌋𒌓𒆤𒃻𒈛𒀭𒎏𒈮
𒁹𒌨𒀭𒉡𒌆𒈲𒁕
𒌉𒌨𒄑𒇀
𒁹𒀭𒈪𒋾
𒌉𒋗𒉌𒉌
𒁹𒌨𒇯𒆬
𒁹𒀳𒌉𒌨𒇷𒍑𒆪
𒇽𒅗𒈠𒁉𒈨𒂠
𒌗𒊺𒆥𒋻
𒈬𒍑𒊓𒀭𒋗𒀭𒂗𒍪𒈗𒋀𒀊𒆠𒈠𒆤𒈣𒋽𒈤𒀭𒂗𒆤𒀭𒎏𒆤𒊏𒈬𒉈𒁶